โพล ชี้ คนกว่า 43% ห่วง ภัยแล้ง เข้าขั้นวิกฤติ ไม่พอใจรัฐ แก้ซ้ำซาก 
สวนดุสิตโพล ชี้แนวทางรับมือ ภัยแล้ง ทุกฝ่ายต้องทำงานจริงจัง -ประหยัดน้ำ เผย ปชช.กว่า 43% ห่วง เข้าขั้นวิกฤติ ขณะที่ส่วนใหญ่ไม่พึงพอใจรัฐบาล แก้ปัญหาเกิดซ้ำซากทุกปีวันที่ 12 ม.ค. สวนดุสิตโพล ชี้ ประชาชน กว่า 43% ห่วงภัยแล้งเข้าขั้นวิกฤติ ขณะที่ส่วนใหญ่ไม่พึงพอใจรัฐบาล แก้ปัญหาเกิดซ้ำซากทุกปี ชี้แนวทางรับมือ ทุกฝ่ายต้องช่วยทำงานจริงจัง-ประหยัดน้ำสถานการณ์ภัยแล้งปี 2563 เริ่มส่งผลกระทบต่อประชาชนและเกษตรกรในหลายพื้นที่ และคาดว่า ปัญหาภัยแล้ง รอบนี้จะนานถึง 6 เดือน ขณะที่รัฐบาลและหน่วยงานที่เกี่ยวข้องได้มีแนวทางการรับมือกับภัยแล้ง เร่งด าเนินการจัดหา แหล่งน้ า พร้อมแผนดูแลทั้งระยะสั้น และระยะยาวเพื่อการอุปโภคบริโภคแก่ประชาชน เพื่อสะท้อนความคิดเห็นของ ประชาชนซึ่งเป็นผู้ที่จะได้รับผลกระทบโดยตรงสวนดุสิตโพล มหาวิทยาลัยสวนดุสิต ได้สำรวจความคิดเห็นของ ประชาชนทั่วประเทศ จำนวนทั้งสิ้น 1194 คน ระหว่างวันที่ 8-11 มกราคม 2563 สรุปผลได้ ดังนี้1. ประชาชนคิดอย่างไร? กับ สถานการณ์ภัยแล้ง ณ วันนี้อันดับ 1 รู้สึกเป็นห่วง กังวล เข้าขั้นวิกฤต รุนแรง แล้งหนักกว่าทุกปี 43.80%อันดับ 2 กลัวไม่มีน้ำกิน น้ำใช้ ประชาชนเดือดร้อน สงสารชาวนาและสัตว์ต่างๆ 26.51%อันดับ 3 ภาครัฐและหน่วยงานที่เกี่ยวข้องควรมีมาตรการป้องกันและช่วยเหลืออย่างเร่งด่วน 22.19%อันดับ 4 สร้างความเสียหายต่อพื้นที่การเกษตร และกระทบเศรษฐกิจ 16.14%อันดับ 5 รัฐบาลต้องรายงานสถานการณ์อย่างต่อเนื่อง บอกความจริง ไม่ปิดบัง 10.37%2. ประชาชนได้รับผลกระทบมากน้อยเพียงใด?อันดับ 1 ได้รับผลกระทบอยู่บ้าง 48.99% ผลกระทบที่ได้รับ คือ น้ำประปาเค็ม น้ำขุ่น ไม่สะอาด น้ำไม่แรง อากาศร้อนอบอ้าว มีผลต่อสุขภาพอนามัย ฯลฯอันดับ 2 ได้รับผลกระทบมาก 32.17% ผลกระทบที่ได้รับ คือไม่มีน้ำกิน น้ำใช้ ต้องเสียค่าใช้จ่ายเพิ่ม พืชผลเสียหหาย สัตว์เลี้ยงเป็นโรค ขาดน้ำ ขาดอาหาร ฯลฯอันดับ 3 ไม่ได้รับผลกระทบ 18.84% เพราะ สถานการณ์เพิ่งเริ่มต้น อยู่ในเมือง ใกล้แหล่งน้ำ มีน้ำสำรองไว้ใช้ได้นานหลายเดือน ฯลฯ3. ประชาชนคิดว่า ควรมีแนวทางการรับมือ กับ สถานการณ์ภัยแล้ง ณ วันนี้ อย่างไร?3.1) ประชาชน ควรมีแนวทางการรับมือ คืออันดับ 1 ใช้น้ำอย่างประหยัด ใช้เท่าที่จำเป็น 70.79% อันดับ 2 วางแผนการใช้น้ำ หาภาชนะ สำรองน้ำไว้ใช้ 27.94% อันดับ 3 แนะนำบอกต่อให้ทุกคนรักษาสิ่งแวดล้อม 23.81%3.2) ภาครัฐ ควรมีแนวทางการรับมือ คืออันดับ 1 ทุกฝ่ายช่วยกัน ทำงานรวดเร็ว แก้ปัญหาตรงจุด 52.43% อันดับ 2 หาแหล่งน้ำสำรอง ขุดเจาะน้ำบาดาล ฝนเทียม 33.66% อันดับ 3 รณรงค์ ประกาศ แจ้งเตือน ให้ทุกคนตื่นตัว 31.07%4. ประชาชนมีความพึงพอใจต่อการเตรียมการรับมือภัยแล้งของรัฐบาลมากน้อยเพียงใด?อันดับ 1 ไม่ค่อยพึงพอใจ 47.44% เพราะ เกษตรกรยังคงได้รับความเดือดร้อน ผลผลิตทางการเกษตรเสียหาย ไม่มีการแก้ปัญหาระยะยาว ฯลฯอันดับ 2 ไม่พึงพอใจเลย 35.64% เพราะ เป็นปัญหาซ้ำซากเกิดขึ้นทุกปี ไม่มีการเตรียมพร้อม ไม่มีการรับมือ ประชาชนต้องช่วยเหลือตัวเอง ฯลฯอันดับ 3 ค่อนข้างพึงพอใจ 14.62% เพราะ รัฐบาลเร่งดำเนินการช่วยเหลือ อนุมัติงบประมาณ พยายามแก้ไขปัญหาน้ำ เหตุการณ์ที่เคยเกิดขึ้นมาเป็นบทเรียน ฯลฯอันดับ 4 พึงพอใจมาก 2.30% เพราะ นายกฯ ให้ความสำคัญ ดูแลใกล้ชิด
สวนดุสิตโพล ชี้ แนวทางรับมือ ภัยแล้ง ทุกฝ่ายต้องทำงานจริงจัง-ประหยัดน้ำ เผย ปชช.กว่า 43% ห่วง เข้าขั้นวิกฤติ ขณะที่ส่วนใหญ่ไม่พึงพอใจรัฐบาล แก้ปัญหาเกิดซ้ำซากทุกปี 
ภัยแล้ง,สวนดุสิตโพล,วิกฤติ,ประหยัดน้ำ,ไม่พอใจรัฐบาล,ภัยแล้ง 2563,ข่าวทั่วไป